มะเร็งลำไส้ใหญ่ ถ้าคลำเจอก้อนเนื้อ กดแล้วมันจะเจ็บมั้ยครับหรือไม่จำเป็นเสมอไป แล้วถ้าเป็นตรงส่วนต้นอาการจะเป็นยังไงหรอครับ
สวัสดีค่ะ โรคมะเร็งลำไส้ใหญ่ (colon cancer) มักพบในคนอายุมากกว่า 50 ปีขึ้นไป หรือหากพบในอายุน้อย ก็มักจะมีประวัติคนในครอบครัวเป็นมะเร็งลำไส้ใหญ่ หรือมะเร็งเต้านม มะเร็งรังไข่ หรือะเร็งเยื่อบุโพรงมดลูกอาการที่สำคัญ ได้แก่ การถ่ายอุจจาระเป็นเลือด หรือเป็นมูกเลือด รู้สึกถ่ายไม่สุด ปวดท้องเรื้อรัง ก้อนอุจจาระเป็นลำเล็กๆ มีท้องเสียสลับกับท้องผูกเรื้อรัง เบื่ออาหาร น้ำหนักลดลงอย่างมีนัยสำคัญ (5% ใน 3 เดือน) เป็นต้นเนื่องจากการเกิดมะเร็งลำไส้ใหญ่ ส่วนใหญ่จะเริ่มเกิดจากเยื่อบุผิวด้านใน ดังนั้น จะไม่สามารถคลำเจอก้อนเนื้อใดๆ จากหน้าท้องค่ะ ยกเว้นก้อนมีขนาดใหญ่มากและมีกระจายไปทั่วท้อง ถือเป็นระยะที่ 4 ซึ่งจะต้องมีอาการต่างๆ มากแล้วค่ะสำหรับมะเร็งลำไส้ใหญ่ส่วนปลาย (หรือส่วนของลำไส้ตรง หรือ rectal cancer และมะเร็งทวารหนัก (anal cancer) จะไม่สามารถคลำเจอก้อนเนื้อที่หน้าท้องได้เช่นกัน แต่หากใช้นิ้วสอดใส่เข้าไปในทวารหนัก อาจคลำได้ก้อนเนื้อ หรือหากก้อนเนื้อมีขนาดใหญ่ ก็อาจคลำได้ตรงรูทวารหนัก แต่ก็จะต้องมีอาการอื่นๆ ร่วมด้วย เช่น ท้องผูก ถ่ายอุจจาระเป็นเม็ดเล็กๆ ถ่ายเป็นมูก หรือเป็นเลือด ถ่ายไม่สุด และส่วนใหญก็มักจะมีอาการปวดที่ก้อนเนื้อและตรงรูทวารหนัก นอกจากนี้ ก็จะมีเบื่ออาหาร น้ำหนักลดเช่นเดียวหัยมะเร็งลำไส้ใหญ่ เป็นต้น